section_heading: S-IVB
paragraph_text: S-IVB je poboljšani stupanj S-IV s rakete Saturn I. S-IVB je kasnije poslužio kao treći stupanj rakete Saturn V. Pogon je sačinjavao jedan J-2 raketni motor koji je bilo moguće nagnuti radi upravljanja raketom. J-2 nije imao mogućnost ponovnog paljenja (verzija za Saturn V je imala tu mogućnost). S-IVB koristio je tzv. "zajedničku pregradu" koja je odvajala spremnike goriva. Na taj način je ušteđeno oko deset tona na masi stupnja i preko 3.3 m u dužini stupnja.